FL Technics Training
FL Technics Training – orlaivių techninės priežiūros ir remonto mokymus teikianti kompanija. Kompanija buvo pirmoji Baltijos ir Nepriklausomų Valstybių Sandraugos šalių tarpe, įgijusi Europos Aviacijos Saugumo Agentūros (EASA) Part 147 sertifikatą. Kompanija priklauso aviacines paslaugas teikiančių įmonių grupei Avia Solutions Group. Be šio sertifikato FL Technics Training mokymai taip pat yra patvirtinti Rusijos Federacijos bei Kirgizijos Respublikos pažymėjimais. FL Technics Training teikiami mokymai skirstomi į tris pagrindines grupes: pagrindinius priežiūros mokymus, orlaivių tipų priežiūros mokymus ir specializuotus aviacijos mokymus, skirtus ne tik techniniam, bet ir administraciniam personalui. Orlaivių tipų techninės priežiūros ir remonto mokymai yra teikiami šiems orlaivių tipams: Airbus A320 Airbus A330 Airbus A340 Airbus A380 ATR 42 ATR 72 Boeing 737 Boeing 747 Boeing 757 Boeing 767 Boeing 777 Saab 340 Saab 2000 2011 m. kompanija pradėjo teikti ir plataus korpuso orlaivių techninės priežiūros ir remonto mokymus.